Ջուլիո Չեզարե Պրոկաչինի

**Ջուլիո Չեզարե Պրոկաչինի** (իտալերեն՝ *Giulio Cesare Procaccini*, ), վաղ բարոկկոյի ժամանակաշրջանի իտալացի նկարիչ և քանդակագործ։

## Կենսագրություն
Ծնվել է Բոլոնիայում, մաներիստ նկարիչ Էրկոլե Պրոկաչինի Ավագի ընտանիքում։ Եղբայրները՝ Կամիլոն ու Կառլոն, նույնպես ճանաչված նկարիչներ են դարձել։ Նրանց ընտանիքը, արվեստի գործերի մեծահարուստ հավաքորդ Պիռո Վիսկոնտիի օժանդակությամբ, 1585 թվականին տեղափոխվել է Միլան։ Ջուլիոն այստեղ իր գործունեությունն սկսել է որպես քանդակագործ, մասնակցել Միլանի տաճարի, *Santa Maria presso San Celso* եկեղեցու և Վիսկոնտի Բոռոմեոյի վիլլայի զարդաքանդակների պատրաստման, արձանների կերտման աշխատանքներին։

1610 թվականին Ջուլիո Պրոկաչինին նկարել է հակառեֆորմացիայի առաջին սուրբ Սան Կառլո Բոռոմեոյին փառաբանող *կվադրոնի*ն (իտալերեն՝ *Quadroni di San Carlo*) կազմած 54 մեծադիր նկարներից (յուրաքանչյուրը՝ մոտավորապես 5 մ x 6 մ չափսի) վեցը։

Նա բազմաթիվ եկեղեցիների խորաններ է պատկերազարդել։ Այդ նկարազարդումներից հիշարժան են հատկապես «Թլպատումը» (1616 թ.), որն այժմ գտնվում է Մոդենայի *Էստենզե* պատկերասրահում, «Խորհրդավոր ընթրիք»-ը՝ Ճենովայի *Basilica della Santissima Annunziata del Vastato*-ում, «Քրիստոսի խարազանումը»...

Կառլո Բոռոմեոյի զարմիկ, արվեստների հովանավոր կարդինալ Ֆեդերիկո Բոռոմռոյի ցուցումներին հետևելով՝ Ջուլիո Պրոկաչինին որոշ աշխատանքներ իրականացրել է երկու այլ նկարիչների՝ Ջովանի Բատիստա Կրեսպիի (*il Cerano*ի) և Պիեռ Ֆրանչեսկո Մաձուկելիի (*il Morazzone-*ի) համագործակցությամբ։ Ուշագրավ է նաև այն փաստը, որ Ճենովայում ծանոթանալով Ռուբենսի որոշ աշխատանքների՝ նա նույնպես կրոնական թեմաներով փոքրաչափ նկարներ է արել ճենովացի ու միլանցի մեծահարուստների պատվերով։

Արվեստի պատմաբաններից շատերի կարծիքով՝ Ջուլիո Պրոկաչինիի ստեղծագործություններն իրենց վրա կրում են բոլոնիական մաներիզմի ու ճենովական կոլորիզմի ազդեցությունը և իրենց ոճով նշանավորում են բարոկկոյի սկիզբը։

## Պատկերասրահ

File:Hermitageguiliocesareprocaccinimadonnaandchildwithangels.jpg|«Տիրամայրը Մանկան և հրեշտակների հետ», Էրմիտաժ, Սանկտ Պետերբուրգ
File:LA ORACIÓN EN EL HUERTO (GIULIO CESARE PROCACCINI) (RESTAURADA).jpg|«Քրիստոսը Գեթսեմանի այգում»
File:San Giovanni Battista nel deserto (2).JPG|«Հովհաննես Մկրտիչ»
File:FedericoBorromeo.Cardinal.jpg|«Կարդինալ Ֆեդերիկո Բոռոմեո»
File:Procaccini - Ecce Homo.jpg|*Ecce Homo*, 1615–1620, Դալլասի արվեստի թանգարան
File:Artgate_Fondazione_Cariplo_-_Doneda_Giovanni_Stefano,_Predica_di_San_Giovanni_Battista.jpg|Սուրբ Հովհաննես Մկրտիչը
Ultima Cena di Giulio Cesare Procaccini.jpg|Խորհրդավոր ընթրիք
Giulio Cesare Procaccini (Italian (Bolognese) - Coronation of the Virgin with Saints Joseph and Francis of Assisi - Google Art Project.jpg|Տիրամոր թագադրումը
Procaccini1.jpg|Սուրբ Եկատերինայի խորհրդավոր ամուսնությունը
Artgate Fondazione Cariplo - Procaccini Giulio Cesare, Agonia di San Giuseppe.jpg|Սուրբ Հովսեփի օրհասը


## Ստեղծագործությունների ընտրանի
**Տիրամոր թագադրումը* http://www.getty.edu/art/gettyguide/artObjectDetails?artobj=827
**Սուրբ Կույսը Սուրբ Ֆրանցիսկոսի և Սուրբ Դոմինիկոսի հետ* http://www.metmuseum.org/Works_Of_Art/viewOne.asp?dep=11&viewMode=1&item=1979.209
**Ecce Homo, 1615–1620, ներկայումս գտնվում է ԱՄՆ Դալլաս քաղաքի արվեստի թանգարանում* http://dallasmuseumofart.org:8080/emuseum/view/objects/asitem/search$0040/0?t:state:flow=669429ad-6dc7-4d48-aa5a-85eafaa8c13a

## Գրականություն
*Procaccini exhibition.
* Domenico Sedini, Giulio Cesare Procaccini , online catalogue Artgate by Fondazione Cariplo, 2010, CC BY-SA.

## Ծանոթագրություններ

## Աղբյուրներ
* Гос. Эрмитаж, каталог № 1 «Западноевропейская живопись», Ленинград, «Аврора», 1976
* Wittkower, Rudolf (1993). «Art and Architecture Italy, 1600—1750». Pelican History of Art. 1980. Penguin Books Ltd. гг. 98-102.

Կատեգորիա:16-րդ դարի իտալացի նկարիչներ
Կատեգորիա:17-րդ դարի իտալացի նկարիչներ
Կատեգորիա:Բարոկկո ոճի նկարիչներ
Կատեգորիա:Իտալացի փորագրիչներ
Կատեգորիա:Իտալացի քանդակագործներ